# The General (film, 1926)

| The General |
| --- |
| kino-poster |
| Režija | Clyde Bruckman Buster Keaton |
| Producent | Joseph Schenck Buster Keaton |
| Scenario | Al Boasberg Clyde Bruckman Buster Keaton *van špice*: Charles Henry Smith Paul Girard Smith |
| Predložak | *The Great Locomotive Chase*; autor: William Pittenger |
| Uloge | Buster Keaton Marion Mack |
| Muzika | Carl Davis *(1987)* Robert Israel *(1995)* Joe Hisaishi *(2004)* |
| Fotografija | Bert Haines Devereaux Jennings |
| Montaža | Buster Keaton Sherman Kell *(obojica van špice)* |
| Distribucija | United Artists |
| Premijera | 31. decembra 1926 (1926-12-31) |
| Trajanje | 75 min. (ovisi o različitim verzijama) |
| Zemlja |  Sjedinjene Države |
| Jezik | nijemi film engleski titlovi |
| Budžet | 750.000 $ |
| Bruto prihod | 1,000.000 $ (širom svijeta) |

*The General*
General (eng. *The General*) je američka crno-bijela nijema komedija iz 1927. koju je režirao Buster Keaton, koji je ujedno i glavni glumac u filmu o potjeri dvaju vlakova za vrijeme američkog građanskog rata. "General" se smatra jednim od velikih klasika kinematografije.

## Filmska ekipa

Režija: Buster Keaton, Clyde Bruckman

Glume: Buster Keaton (*Johnny Gray*), Marion Mack (*Annabelle Lee*), Charles Henry Smith (*Annabellin otac*), Glen Cavender (*Kapetan Anderson*) i dr.

## Radnja

Slavna scena raspada mosta sa vlakom
19. stoljeće. Američki građanski rat bijesni a svi se muškarci dobrovoljno javljaju kako bi se prijavili vojsci i pridružili borbi. Kako bi zadivio svoju djevojku **Annabelle Lee** i njenog oca, mladi **Johnny Gray**, vozač lokomotive se također odluči prijaviti. No biva odbijen od odbora jer je za državu puno važniji kao vozač lokomotive a Annabelle mu ne vjeruje nego pomisli da je kukavica koja je sve to izmislila kako se ne bi prijavila u vojsku. Jednog dana špijun Unionista otme Johnnyev omiljeni vlak “General” u kojem se ujedno našla i Annabelle. Kako bi ih spasio, Johnny krene za njima u potjeru sa drugim vlakom, "Texasom", naoružan samo sa jednim topom. Unionisti pak bježe jer ne znaju da je Johnny jedini u vlaku tko ih progoni, nego misle da se sa njim nalazi cijela vojska. To shvate tek nakon što su uzaludno bježali kilometrima od njega, na što se ovaj sakrije u šumu. Tamo prečuje za tajni plan o predstojećem napadu Unionista. Johnny oslobodi Annabelle te sa njom pobjegne u vlaku. Unioinisti ih počnu slijediti sa drugim vlakom. Ipak, izgube a Johnny čak i uspije uhvatiti jednog generala kao taoca, za što dobiva priznanja,

## Zanimljivosti

* Buster Keaton je uvijek izjavljivao da mu je ovo najdraži film kojeg je ikada snimio.
* Film se labavo zasniva na stvarnom događaju.
* Scena u kojoj vlak propadne sa mostom u završnici je bio najskuplji ikada kadar u eri nijemog filma.

## Kritike

Skoro svi kritičari su hvalili "**Generala**". Roger Ebert u svojoj je recenziji napisao: "Keatonovi filmovi imaju takvo dostojanstveno savršenstvo, takvu svježinu spjanja priče, likova i epizoda, da se odvijaju poput glazbe" a *Tim Dirks*: "Maštovito remek-djelo komedije komičara "kamenog lica", Bustera Keatona, "General" je nijemi epski klasik". Steven D. Greydanus je zaključio: "Film počinje sa jednostavnim, briljantno suzdržanim konceptom i pretvori ga u angažiranu priču koja vas drži na rubu sjedala zbog svojeg uzbuđenja i nevjerojatno koreografiranih kaskaderskih i vizualnih šala". *Bob Bloom* je samo utvrdio: "Jedna od najboljih komedija svih vremena. To je Keaton u najboljem izdanju".

## Reference

## Vanjske veze

* *The General* na sajtu IMDb
* Recenzije na Rottentomatoes.com
* Cijeli film na google videu Arhivirano 2008-01-03 na Wayback Machine-u